Verrassende wetenskap uit Duitsland wat geloof bou en nie vernietig nie!
Johannes 17:17 ...U Woord is die waarheid. TuisKontak onsIndeks
Oor GlodieBybel.co.zaDaniel se E-posseSkepping, Evolusie, AteïsmeGeloofskwessiesPraat saamNGK DiversiteitsforumKerkbode brieweDebatte en kommentareBoeke, DVD's, ensDie Trojaanse Perd in die NGKWeb skakelsVoorbiddingAnderPetisies	HULPBRONNE
Ons Geloof Gesprek (blog)Lifestyle CDr Byl van Kanada se blogCreation.comReguitstraatNG Kerk TuisbladAfrikaanse WikiDie BurgerZAR Weerdiens	Sindikasie
Glo die Bybel Kommentaar
Kommentaar op SABC 2 se "What does God think of us” episode 2 “Science and the Church”
Home Geloofskwessies Postmodernisme en Ontluikende kerk Verrassende wetenskap uit Duitsland wat geloof bou en nie vernietig nie!
Verrassende wetenskap uit Duitsland wat geloof bou en nie vernietig nie!	Vrydag, 20 April 2012 20:39	Verrassende wetenskap uit Duitsland wat geloof bou en nie vernietig nie!
deur Ferdie Mulder
(Vir nog baie ander insiggewende artikels, kyk http://www.opgestaan.com/in-die-nuus.html
- Prof Nelus Niemandt se “Nuwe bedeling en nuwe lewe” (15/04/2012) het betrekking.
Prof Niemandt se insiggewende artikel en spesifiek sy verwysings na ‘n “nuwe bedeling en ... iets opwindends wat aan die gebeur is”; die wegbeweeg van ‘n “Christelike ghetto” en die omhelsing van “die taal van die wetenskap”; sy verwysing na onder meer die kontroversiele Cornel du Toit en Danie Veldsman; en ook die stelling dat “Vir Jesus van Nasaret is die waarheid nie ‘n ... klomp leerstellings nie. Waarheid is te vinde in verhoudings”, het my onwillekeurig laat terugdink aan ‘n koffietafel gesprek wat ‘n groep teologie studente met hom persoonlik gehad het by Menlyn se Mug & Bean, Pretoria, in Februarie 2004. Ons gesprek het gegaan oor studente se worstelinge met die kritiese bybelwetenskap en by name ons moedeloosheid oor hóé Prof Andries van Aarde dit vir ons geleer het. Op daardie tydstip het van ons maats toe al opgeskop, ontnugter omdat hulle soos Prof Lina Spies van Stellenbosch na haar lees van Prof Andries se Fatherless in Galilee (sien Insig Desember 2003) nie meer kon glo dat Jesus regtig die Seun van God is wat ook letterlik uit die dood opgestaan het nie. Al die “opwinding”, “nuwe lewe” en “hoop” wat die gesprek tussen geloof en wetenskap kan en behoort te bring vir die teologie het opgeeindig in ongesonde verhoudings, spanning en geestelike dood.
Ons studente het kom hulp soek by Prof Niemandt maar geen woord van ondersteuning gekry nie. Al waaroor hy wel besorgd was op daardie stadium was sy streekssinode se NG pensioen fonds wat glo moeilikheid kon optel met ‘n groot groep predikante wat gaan aftree. Maar in alle billikheid, dalk stem Prof Nelus nie saam met prof Andries (en Veldsman – sien onder) oor die moeilike sake nie, ek weet nie, nêrens het ek al kon lees daarvan nie.
Vir ten minste sommige studente was daar nie “opwinding”, “nuwe lewe” en “’n boodskap van hoop” meer na ons lees van Fatherless in Galilee nie. Uit ons klas van 24 het 6 klaargemaak. Van hulle het twee intussen ook bedank uit die NG Kerk. As ons die wetenskaplike teorie (vanuit die ou histories-kritiese skool) moet aanvaar dat Jesus se liggaam gesteel was deur sommige van sy dissipels, en dat hy dus nie regtig uit die dood opgestaan het nie, soos wat Danie Veldsman al in 1993 in ‘n HTS artikel betoog het (Adriö Konig het ook hieroor uitgewei – Beeld 9 Okt 2009), dan bly daar vir baie gelowiges nie meer ‘n “boodskap van genesing en nuwe lewe midde-in die geboortepyne van hierdie nuwe bedeling” nie.
Dit ís moontlik om wetenskap en geloof met integriteit bymekaar te kry. So ook die leerstellings oor Jesus en verhoudings. Mens hoef nie die opstanding of die bonatuurlike dimensies van ons Here se verstommende lewe en werk te laat vaar ter wille van verhoudings nie! Mens sien dit in die werk van sommige teoloë van Cambridge, Wittenberg, St Andrews, Tübingen om net ‘n paar plekke te noem. Onlangs weer lees ek die aangrypende verhaal van Prof Adolf Schlatter wat op die hoogste intellektuele vlak vir Prof Adolf von Harnack in Berlyn aangevat het. Toe Schlatter Berlyn verlaat vir Tübingen het Von Harnack die volgende gesê: “I miss our discussions and feel it as a serious loss that I have no one around me who can by challenging my views make me ponder them”.
Schlatter het die verstommende vermoë gehad om historiese, literêre en filosofiese insigte in sy eksegese van die Nuwe Testament by te werk. Geloof het nie teenoor die wetenskap gestaan nie, hulle het mekaar gevoed. En dít nadat Schlatter as ‘n tiener aanvanklik die volgende gesê het: “Theological study is dangerous and could easily shake one’s faith”. Later het hy sy standpunt dramaties verander: “I came to the conclusion that avoiding theological study to preserve faith was rank hypocrisy, and this conclusion brought decisive consequences”.
Schlatter as Evangeliese bybelwetenskaplike en akademikus was later so hoog in aanvraag dat ‘n paar Duitse universiteite byna gelyktydig gepoog het om sy dienste te bekom.
Laastens, een student van Schlatter, wat later ook professor geword het se refleksie op sy Berlyn jare: “... often enough our faith was like a city under siege by the enemy Skepticism. From our theological professors ... [we] found ... no help whatsoever ... How we pricked up our ears when Schlatter came along and began to deal exhaustively with Kant ... Schopenhauer ... when he settled accounts with Nietzsche’s Beyond Good and Evil! Suddenly light swept across the whole range of modern thought! We were astonished at the thoroughness and fearlessness with which Schlatter proceeded ... The result for us was the confidence that we could uphold our Christian outlook with good conscience and joy even in the corrosive atmosphere of current thought”.
Schlatter het die “taal van die wetenskap” van sy tyd uitgedaag en getoon dat jy op die hoogste vlak wetenskaplik kan wees EN met integriteit glo in ‘n Here en Verlosser wat “genesing en nuwe lewe midde-in die geboortepyne van hierdie nuwe bedeling” bring.
'n Beoordeling van Leonard Sweet
Op watter tak? Iets oor die standpunte rondom Skrifbeskouing by die NG Kerk gedurende die afgelope 50 jaar
Ek glo ook dat God in ons koppe ‘gebeur’
Is evolusie ‘n teorie of hipotese?
Archaeoraptor: National Geographic dryf 'n evolusionêre agenda
Geweldig treffende onderhoud met eks-lesbiër
2009-07-24 By: Niks meer, niks minder
Pastorale brief aan alle gemeentes in die NG Kerk
Geloftedag... En Die Slag van Bloedrivier
Waarom nog Geloftedag?
Debat oor kosmologie en die ouderdom van die aarde
Opsomming van Kerkbode-Woordfees-debakel
Jean Oosthuizen afgedank
2005-04-03 Minnaar kla oor Gaum jr. se dinge
Bygevoeg en Weggelaat (Juig!)
Kerkbode se nuushoof (Jean Oosthuizen) geskors, en Griffelmedia 'n "bloedbad"
Kerkbode sê nee vir Woordfees
Gaygesprek weer op NG Kerk se agenda
Academy claims to cure homosexuality
Ghoeroe van wondbaarheid (Laurie Gaum)
2013-02-14 Versoek dat NGK gays sal aanvaar
Mistastings oor skeppingsleer 5: Die uitgediende inligting kwessie
Man skenk miljoene weens gelofte aan God
Gaywees is sonde, sê meeste lidmate
Tyd vir die kerk om op te staan (Chris Jones)
2009-02-17 Hennie Mouton, Francis Thackeray en Mail & Guardian
Die Trojaanse Perd in die NG Kerk - 7 skrywers
2010-12-02 Bible Debate between Carel-J and Andries
NGK Diversiteitsforum 2011 (09) (2011-01-01 tot 2011-03-31)
Gesprekke op strokiesnet/kerkbode oor Adam en Paulus
Positiewe kommentaar op "Die Trojaanse Perd in die NGK"
Aanhalings - Is Evolusie en die Bybel versoenbaar?
Opgestaan - Ferdie Mulder
Die Bybel oor Homoseksualiteit
NGK Diversiteitsforum 2011 (15) (2011-11-17 tot 2011_11-30)
Kopiereg © 2013 Glo die Bybel. Alle Regte Voorbehou.